Και από τα κινητά τους τηλέφωνα θα μπορούν πλέον οι Αθηναίοι να βλέπουν πότε θα φτάσει στη στάση το επόμενο λεωφορείο. Μετά από πολλαπλές καθυστερήσεις, ο ΟΑΣΑ έβγαλε στον αέρα την εφαρμογή της τηλεματικής για τα Λεωφορεία και Τρόλεϊ της Αθήνας.

Για να κατεβάσετε την εφαρμογή OASA Telematics μπορείτε να ακολουθήσετε τα παρακάτω link:

Εν τω μεταξύ η εφαρμογή της τηλεματικής στο διαδίκτυο μεταφέρθηκε στην ιστοσελίδα telematics.oasa.gr.

Όπως αναμενόταν, η εφαρμογή φαίνεται ίδια ακριβώς με αυτή του ΟΑΣΘ στη Θεσσαλονίκη, καθώς έχουν κατασκευαστεί από την ίδια εταιρεία.

Τα κύρια χαρακτηριστικά της εφαρμογής είναι τα εξής:

Εντοπισμός της πλησιέστερης στάσης μέσω αυτόματου εντοπισμού θέσης.

Για κάθε λεωφορειακή γραμμή: ώρες εκκίνησης δρομολογίων από αφετηρία και τέρμα, λίστα στάσεων, εμφάνιση της θέσης των λεωφορείων της γραμμής σε πραγματικό χρόνο

Για κάθε στάση: χρόνος άφιξης του επόμενου λεωφορείου για κάθε γραμμή που διέρχεται από τη στάση, εμφάνιση της τοποθεσίας της στάσης στο Google Street View

Προσθήκη διαδρομών και στάσεων στα αγαπημένα για εύκολη εύρεση

Αναζήτηση της βέλτιστης διαδρομής, λαμβάνοντας υπόψη και τον χρόνο αναμονής σε στάσεις και πιθανώς περπάτημα μεταξύ στάσεων

Ανακοινώσεις και νέα του ΟΑΣΑ (προς το παρόν χωρίς περιεχόμενο)

Τα δεδομένα για τη βέλτιστη διαδρομή παρέχονται μέσω του Google Transit που αποτελεί αδιαμφισβήτητα τον καλύτερο πάροχο σχετικού περιεχομένου.

Όπως πάντως έχουμε γράψει αρκετές φορές η επιτυχία της τηλεματικής θα εξαρτηθεί από το κατά πόσο ο ΟΑΣΑ και ο ανάδοχος του έργου θα συνεχίζουν να δουλεύουν πάνω στο σύστημα βελτιώνοντας το και λύνοντας τα όποια προβλήματα. Μέχρι και σήμερα, η τηλεματική δεν περιλαμβάνει το σύνολο των λεωφορειακών γραμμών του ΟΑΣΑ, ενώ πολλά λεωφορεία κυκλοφορούν χωρίς να έχουν ενεργοποιημένο τον εξοπλισμό της τηλεματικής, με αποτέλεσμα τα δρομολόγιά τους να μην εμφανίζονται στο σύστημα.

*Ενδεικτικά, από την εφαρμογή λείπουν οι γραμμές 032, 162, 164, 301B, 420 , 702, 801, 814, 815, 816, 817, 836, 865, 866 , E15, E90,

h/t: @theiosthanassis